**ОБЩЕСТВЕНО ОБСЪЖДАНЕ НА КОНЦЕПЦИЯ ЗА ИНТЕГРИРАНИ ТЕРИТОРИАЛНИ ИНВЕСТИЦИИ (КИТИ) № BG16FFPR003-2.001-0116, С НАИМЕНОВАНИЕ „ПОДОБРЯВАНЕ НА ТРАНСПОРТНАТА СВЪРЗАНОСТ И ДОСТЪПА ДО ЗДРАВНИ УСЛУГИ НА ТЕРИТОРИЯТА НА ЮЖЕН ЦЕНТРАЛЕН РЕГИОН ЗА ПЛАНИРАНЕ ОТ НИВО 2“**

Публичните консултации с широката общественост за преминалата административно съответствие и допустимост Концепция за интегрирано териториално развитие (КИТИ) № BG16FFPR003-2.001-0116, с наименование „ПОДОБРЯВАНЕ НА ТРАНСПОРТНАТА СВЪРЗАНОСТ И ДОСТЪПА ДО ЗДРАВНИ УСЛУГИ НА ТЕРИТОРИЯТА НА ЮЖЕН ЦЕНТРАЛЕН РЕГИОН ЗА ПЛАНИРАНЕ ОТ НИВО 2““, ще се проведат както следва:

**- На 13.03.2024 г. от 10:00 ч., в гр. Пловдив, голяма зала на Дом на културата „Борис Христов“, ул. „Гладстон“ 15**

**- На 15.03.2024 г. от 10:00 ч., в община Марица, зала в община Марица, бул. „Марица“ 57А, гр. Пловдив**

**Кратко резюме на концепцията:**

Настоящата концепция с водещ партньор Агенция „Пътна инфраструктура“, ще бъде реализирана съвместно с Община Пловдив, Община Марица и МБАЛ „Свети Пантелеймон-Пловдив“ ЕООД, съгласно подписано между страните партньорско споразумение, като предвижда изпълнението на мерки и дейности за подобряване на транспортната свързаност в региона с принос състоянието на комуникационно-транспортната мрежа по линия на трудовата миграция и градско-селските връзки в посока създаване на заетост и осигуряване на достъп на населението до работа, образование и други услуги с публичен характер. Включени са целенасочени мерки за превенция и профилактика на заболявания в по-малките населени места в Община Марица, с акцент върху онкологичните и сърдечносъдовите проблеми, които да се осъществяват посредством мобилни здравни екипи от специалисти на МБАЛ „Свети Пантелеймон – Пловдив“ ЕООД - гр. Пловдив, вкл. - чрез активиране на неактивни лица и изпълнение на стажантски програми в сферата на медицината.

Концепцията съдържа проектни идеи, които се финансират от повече от една програма, съфинансирана от европейските фондове:

- Програма „Развитие на регионите“ 2021 - 2027 - 1 проекта идея;

- Програма „Развитие на човешките ресурси“ 2021 - 2027 - 1 проектна идея.

Концепцията прилага интегриран териториален подход, с което се цели развитие на модел на партньорство и насърчаване на сътрудничеството между различни действащи лица на местно ниво – както между местните власти и другите заинтересовани страни, така и между отделните административни звена и публични институции.

**Линк към резюме и презентация на концепцията:** <https://www.eufunds.bg/bg/node/14936>

**Линк към анкета:** <https://forms.gle/7VcnsRZgsEy5C39J9>

Всяко заинтересовано лице или страна, може да направи препоръки или възражения, по отношение на предложената концепция като попълни анкетата или като ги изпрати на електронната поща на ОИЦ: [oic@plovdiv.bg](mailto:oic@plovdiv.bg).

При необходимост от допълнителна информация можете да се свързвате с експерти от  ОИЦ – Пловдив, като част от Звеното за публични консултации към Регионалния съвет за развитие (РСР) на Южен централен регион (ЮЦР) на телефон: 032/262 000.